
	Система за управление на качеството съгласно ISO 9001:2015




ДО 
Г-Н АТАНАС ТЕНЕВ
ПРЕДСЕДАТЕЛ  НА 
ОБЩИНСКИ СЪВЕТ
КОСТИНБРОД

ДОКЛАДНА ЗАПИСКА
от АЛЕКСАНДЪР НЕНОВ - зам.- кмет на община Костинброд, 
изпълняващ функциите  на  кмет на общината съгласно заповед №РД-05-194 от 21.05.2026 г.  на  кмета на общината

Относно: Вземане на решение за промяна на начина на трайно ползване на общински поземлени имоти с идентификатори38978.26.2 и 38978.34.2 по КККР на гр. Костинброд, община Костинброд, Софийска област – собственост на община Костинброд.

УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

           Във връзка с постъпило заявление с вх. № 70.00-779/05.09.2026 г. от Светлин Николчев – представляващ „Ролпласт груп“ АД в Общинска администрация гр. Костинброд се изявява желание за закупуване на поземлени имоти с идентификатори 38978.26.2 и 38978.34.2 по КККР на гр. Костинброд, община Костинброд, Софийска област, одобрени със Заповед № РД-18-42/13.08.2015 г. на ИД на АГКК.
        Поземлен имот с идентификатор 38978.26.2 е с площ 1512.00 кв. м., с трайно предназначение на територията-земеделска, начин на трайно ползване-„За селскостопански, горски, ведомствен път“, категория на земята-четвърта, предишен идентификатор-38978.26.11 и номер по предходен план-026011, 26.11 и поземлен имот с идентификатор 38978.34.2 е с площ 1146.00 кв. м., с трайно предназначение на територията-земеделска, начин на трайно ползване-„За селскостопански, горски, ведомствен път“, категория на земята-нула, предишен идентификатор-38978.34.1 и номер по предходен план- 000243, 34.1  и съгласно чл.8, ал.3 от ЗП и чл.56, ал.2 от ЗОС, представляват публична общинска собственост, не може да се актуват с акт за общинска собственост и не могат да бъдат обект на разпореждане.
          Към настоящия момент, полските пътища описани подробно по - горе, не ограничават достъпа до нито един земеделски имот. Така направеното изложение доказва, че поземлен имот с идентификатор 38978.26.2 и поземлен имот с идентификатор 38978.34.2 по КККР на гр. Костинброд, община Костинброд, Софийска област, одобрени със Заповед № РД-18-42/13.08.2015 г. на ИД на АГКК, не  спират достъпа на земеделските земи до пътната инфраструктура.
         Във връзка с гореизложеното и на основание чл.21, ал.1, т.8 от ЗМСМА и чл.6, ал.1 от ЗОС  и във връзка със чл.78а от ППЗСПЗЗ, предлагам Общинския съвет да разгледа и вземе следното:

РЕШЕНИЕ:

1. Дава съгласие за промяна на начина на трайно ползване на поземлен имот с идентификатор 38978.26.2 с площ 1 512.00 кв.м. и поземлен имот с идентификатор 38978.34.2 с площ 1 146.00 кв.м. по КККР на гр. Костинброд, община Костинброд, Софийска област, одобрени със Заповед № РД-18-42/13.08.2015 г. на ИД на АГКК от „за селскостопански, горски, ведомствен път“ в „други земеделски нужди“.
1. Общински съвет Костинброд възлага на кмета на община Костинброд да предприеме всички необходими правни и фактически действия по отразяване на промяната на начина на трайно ползване на имота.
1. След изпълнение на точка – първо римско и точка – второ римско от настоящото решение, поземлен имот с идентификатор 38978.26.2 с площ 1 512.00 кв.м. и поземлен имот с идентификатор 38978.34.2 с площ 1 146.00 кв.м. по КККР на гр. Костинброд, община Костинброд, Софийска област, одобрени със Заповед № РД-18-42/13.08.2015 г. на ИД на АГКК се обявяват за частна общинска собственост и съответно да бъдат актувани с акт за частна общинска собственост на община Костинброд.


ПРИЛОЖЕНИЕ:
· Скици на поземлени имоти с №15-873645-12.06.2026 г. и № 15-873647-12.06.2026 г. от АГКК;
· Заявление с вх. № 70.00-779/05.09.2026 г. от Светлин Николчев – представляващ „Ролпласт груп“ АД.

С уважение, 

Съгласували:
инж. Габриела Трайкова, зам.-кмет…………….

Снежа Трендафилова, главен юрисконсулт............

Изготвил: инж. Ирина Донева, н-к отдел УТ и УС...........

